Skaleeritavus
Skaleeritavus (inglise keeles scalability) on süsteemi, mudeli, funktsiooni omadus tulla toime suurenenud töökoormusega. See on põhimõte, et süsteem peab olema laiendatav (või taandatav) nii, et antud vajadused saaksid võimalikult optimaalselt rahuldatud. Skaleeritavuse näiteid: kui hästi riistvarasüsteem toimib kasutajate arvu suurenemisel; kui hästi tuleb toime andmebaas suurenenud päringute arvu korral; kui hästi töötab operatsioonisüsteem erinevate riistvaraliikide korral.